**  **

**Grantový program Naša Turňa & Dvorníky 2022**

**Štatút**

1. **Predmet**

Spoločnosť Danucem Slovensko a.s., a obce Turňa nad Bodvou a Dvorníky – Včeláre vyhlasujú výzvu na predkladanie žiadostí o podporu neziskových projektov v grantovom programe Naša Turňa & Dvorníky.

Cieľom grantového programu Naša Turňa & Dvorníky je prispieť k skvalitneniu života obyvateľov obcí Turňa nad Bodvou a Dvorníky – Včeláre, kde spoločnosť Danucem Slovensko a.s., vedúci výrobca a dodávateľ stavebných materiálov na Slovensku, pôsobí a je jedným z najvýznamnejších zamestnávateľov.

1. **Predkladatelia a projekty**

O prostriedky z grantového programu Naša Turňa & Dvorníky sa môžu uchádzať skupiny občanov, mimovládne organizácie, verejné inštitúcie, školy, a pod. Prihlásené projekty môžu byt realizované iba v katastri obcí Turňa nad Bodvou a Dvorníky – Včeláre.

Dotácia z grantového programu Naša Turňa & Dvorníky bude udelená najlepším prihláseným projektom. Projekty by sa mali zameriavať najmä na oblasti ako sú:

**Podpora komunít a komunitných aktivít**:

* + - * rozvoj, ochrana a zlepšenie životného prostredia za účasti komunít a rozvoj komunitného života
* obnova a zlepšenie verejných priestranstiev, parkov, ihrísk, verejných škôlok, škôl
* obnova turistických chodníkov a cyklotrás
* sadenie zelene
* vytváranie príležitostí pre jednotlivé skupiny v rámci komunity (mamičky, seniori, nezamestnaní, postihnutí ľudia, ľudia v núdzi a pod.)

 **Vzdelanie detí a mladých ľudí, získavanie zručností detí, mladých ľudí a dospelých**

* príprava detských táborov, kurzov, tréningov
* edukačné aktivity pre deti
* príprava a zabezpečenie rekvalifikačných kurzov
* získavanie všeobecných zručností pre zlepšenie uplatnenia sa na trhu práce (písanie životopisu, tréningy komunikačných zručností a pod.)
* aktivity zamerané na zlepšenie sociálnych zručností – kurzy finančnej gramotnosti, budovanie sociálnych, profesijných sietí, tréningy tzv. mäkkých zručností

 **Aktívne využitie voľného času**

* rozvoj možností pre zmysluplné trávenie voľného času pre deti, mládež a dospelých
* zavedenie športových, kultúrnych a umeleckých aktivít vedúcich k skvalitňovaniu života v obci
* podpora prirodzeného pohybu bez dôrazu na výkon – nesúťažné športovanie

 **Zdravie a podpora zdravého životného štýlu**

* projekty zamerané na získavanie zdravých návykov detí, mladých ľudí a dospelých
* organizovanie besiedok, prednášok, kurzov, krúžkov varenia či iných foriem s praktickými ukážkami ako sa zdravo stravovať

Projekty majú obsahovať prvok aktívneho zapojenia detí, mladých ľudí, obyvateľov v produktívnom a/alebo seniorskom veku do ich plánovania, realizácie a hodnotenia.

Grantový program Naša Turňa & Dvorníky je určený na podporu neziskových projektov v obciach Turňa nad Bodvou a Dvorníky – Včeláre. Projekty komerčného charakteru alebo projekty smerujúce ku komerčným aktivitám nebudú podporené. Realizácia ocenených projektov musí prebehnúť do **28. februára 2023**.

**3. Prihlasovanie projektov**

Projekty je nutné predložiť prostredníctvom elektronického formulára danucem.egrant.sk, ktorý je uvedený aj na stránke www.danucemprekomunity.sk. Uzávierka pre príjem vypracovaných projektov je **16. septembra 2022**.

Predkladatelia projektov môžu požiadať o predbežnú konzultáciu svojich projektov. Na konzultácie je potrebné sa prihlásiť vopred u pani Zuzany Húskovej alebo Alžbety Timárovej na tel. čísle 0911 151 253, 0911 151 271 alebo mailom na adrese zuzana.huskova@danucem.com, [alzbeta.timarova@danucem.com](alzbeta.timarova%40danucem.com).

**4. Výška podpory**

Spoločnosť Danucem Slovensko a.s., a obce Turňa nad Bodvou a Dvorníky – Včeláre rozdelí medzi ocenené projekty grantového programu Naša Turňa & Dvorníky celkovú sumu 5 000 Eur, a to 2 500 Eur pre každú z uvedených obcí vo forme finančnej podpory. Maximálna výška finančnej podpory pre jeden ocenený projekt je 500 Eur.

**5. Výber projektov**

Zoznam ocenených projektov navrhuje Hodnotiaca komisia, ktorá sa skladá zo zástupcov obcí Turňa nad Bodvou a Dvorníky Včeláre a predstaviteľov spoločnosť Danucem Slovensko a.s.. Pri výbere ocenených projektov budú mať najväčšiu váhu nasledujúce kritériá:

• kvalitatívna zmena, ktorú projekt prinesie priamym a nepriamym adresátom

• dlhodobý efekt projektu

• počet miestnych obyvateľov a inštitúcií zapojených do projektu (napríklad vo forme

dobrovoľníckej práce)

 • kvalita a podrobné vypracovanie navrhovaného projektu vrátane detailného rozpočtu.

**6. Vyhlásenie výsledkov a poskytnutie podpory**

Výsledky grantového programu Naša Turňa & Dvorníky, t.j. zoznam ocenených projektov, bude zverejnený na web stránke [www.danucemprekomunity.sk](http://www.danucemprekomunity.sk) do konca septembra 2022.

Finančná podpora bude predkladateľom ocenených projektov poskytnutá najneskôr do 60 dní od podpísania zmluvy, najneskôr však do 3. 10. 2022.

**7. Záverečné ustanovenia**

Spoločnosť Danucem Slovensko a.s., a obce Turňa nad Bodvou a Dvorníky – Včeláre si v prípade nepredvídaných udalostí vyhradzujú právo tento Štatút upraviť. O prípadných zmenách bude spoločnosť Danucem Slovensko a.s., a obce Turňa nad Bodvou a Dvorníky – Včeláre informovať verejnosť prostredníctvom svojej internetovej stránky.

V Bratislave, 3.8.2022